Mansur Rajih

Mansur Rajih (født 1. desember 1958 i Humayrim i Taiz, en provins i tidligere Nord-Jemen) er en poet som skriver på arabisk som er bosatt i Norge. Rajih kom til Stavanger som Fribyforfatter i 1998, direkte fra 15 års fengsel i Jemen. 
Han ble frigitt etter et langvarig internasjonalt press fra blant annet International P.E.N., Norsk P.E.N., Den norske Forfatterforening, Amnesty International (som adopterte ham som samvittighetsfange), det norske utenriksdepartementet og EU.
Før han ble fengslet studerte Rajih ved universitetet i Aleppo i Syria (1978–1980) og universitetet i Beirut i Libanon (1980–1982). I løpet av studiene var han president for den jemenittiske studentunion, generalsekretær i Organisasjonen for arabiske studenter og framtredende medlem av Den Nasjonale Demokratiske Front, det viktigste opposisjonspartiet i Jemen. Rajih publiserte dikt og artikler i forskjellige studenttidsskrift ved de arabiske universitetene i studietiden. Under fengselsoppholdet sendte han brev gjennom venner, som sørget for at diktene hans ble trykt i forskjellige aviser.
Mansur Rajih har gitt ut tre kritiker-roste diktsamlinger i Norge i tospråklig versjon: arabisk originalversjon og norsk gjendiktning. De to første har norsk gjendiktning ved Tor Obrestad, og den tredje er gjendiktet av Maria Aano Reme. Den arabiske originalversjonen av den tredje diktsamlingen (Min brors smerte) ble publisert i Jemen i 2005.
I 2003 ble kortfilmen Just a city lansert, om Mansur Rajih og livet i eksil i hans nye hjemby Stavanger. Filmen er laget av Hisham al-Zouki, Nirvana Film. Filmen ble vist på den syvende Arabiske Filmbiennal i Paris i 2004.
Mansur Rajih ble tildelt Menneskerettighetsprisen for Nordjæren-regionen i november 2010.


== Diktsamlinger ==
Horoskop: Fengsel? Horoskop: Kjærleik – Cappelen, 2000
Så langt borte: Så nær – Cappelen, 2003
Min brors smerte  – Cappelen Damm, 2008


== Annen litteratur ==
De stemmeløses røst. Norske fribyforfattere gjennom ti år, antologi redigert av Kjell Olaf Jensen, med forord av Jonas Gahr Støre. Cappelen Damm, 2008. ISBN 978-82-02-29649-0


== Referanser ==


== Kilder ==
Presentasjon av Mansur Rajih i Forfatterkatalogen på Forfattersentrums nettsider


== Eksterne lenker ==
Words without Borders, fire av Mansur Rajihs dikt i engelsk versjon
Mansur Rajihs videoer på Youtube
Dikt fra eksilet Litteraturanmeldelse i Aftenposten av Så langt borte: Så nær, 2003
Vinden i eksil Litteraturanmeldelse i Dagbladet av Så langt borte: Så nær, 2003
Ratification without implementation: the state of human rights in Yemen Amnesty-rapport fra Jemen 27. mars 1997, med lengre omtale av samvittighetsfangen Mansur Rajih (pdf-fil, se kapittel II.2, side 10-12)
Amnesty International welcomes release of Mansur Rajih Pressemelding fra Amnesty International ved Mansur Rajihs løslatelse, februar 1998
Utenriksminister Vollebæk uttrykker glede over løslatelsen av forfatter Mansur Rajih Pressemelding fra utenriksdepartementet, februar 1998
- Vil kjempe for andre fanger Dagbladet-artikkel om Mansur Rajihs ankomst til Norge, februar 1998
Ga Mansur friheten tilbake Artikkel i Nordlys, 2003 – om Mansur Rajih og forfatteren Kirsti Blom
Activist - Extreme survivor Kort YouTube-film (1 min 41 sek) der Mansur Rajih forteller sin historie – med en overraskende film-avslutning, 2009
Mansur Rajih fikk menneskerettighetspris Amnesty-omtale av Menneskerettighetsprisen for Nordjæren-regionen 2010
Rørende utdeling av menneskerettighetspris til Mansur Rajih Mansur Rajihs takketale ved tildelingen av Menneskerettighetsprisen for Nordjæren-regionen, november 2010
– Du har inspirert meg, Mansur Rajih Artikkel i Stavanger Aftenblad, 2011 – om Mansur Rajihs møte med den jemenittiske vinneren av Nobels fredspris 2011, Tawakkul Karman